Den keltiske tiger

Den keltiske tiger (engelsk: The Celtic Tiger; irsk: An Tíogar Ceilteach) er et kallenavn på den perioden med kraftig økonomisk vekst Irland opplevde i 1990-årene og begynnelsen på 2000-årene. Landets økonomi ble snudd fullstendig rundt, etter mange år med trange budsjetter.

På begynnelsen av 1990-tallet var Irland et relativt fattig land etter vesteuropeiske standarder, med høy fattigdom, høy arbeidsledighet, inflasjon og lav økonomisk vekst.Alvarez, Lizette (2. februar 2005): «Suddenly Rich, Poor Old Ireland Seems Bewildered», The New York Times Den irske økonomien ekspanderte med en gjennomsnittlig hastighet på 9,4 % mellom 1995 og 2000. Den fortsatte å vokse med en gjennomsnittlig hastighet på 5,9 % i løpet av det følgende tiåret frem til 2008, da den falt i resesjon. Irlands raske økonomiske vekst har blitt beskrevet som et sjeldent eksempel på et vestlig land med tilsvarende vekst som i «de fire asiatiske tigrene»,  Sør-Korea, Singapore, Hongkong og Taiwan, samt andre land i Øst-Asia i deres vekstperioder i 1980- og 1990-årene. «The luck of the Irish», The Economist 

Den første dokumenterte bruken av uttrykket var i Kevin Gardiners rapport for Morgan Stanley i 1994.Kirby, Peadar; Gibbons, Luke; Cronin, Michael (2002) Reinventing Ireland: Culture, Society and the Global Economy, ISBN 0 7453 1825 8; s. 17. Uttrykket har også blitt tilskrevet den irske økonomen David McWilliams, men han nekter for å ha innført dette. 

Referanser

 Eksterne lenker 
O'Mahony, John (19. august 2000): A tiger by the tail, The Guardian

Keltiske tiger
Kategori:1990-årene i Irland
Kategori:2000-årene i Irland

de:Wirtschaft Irlands#Keltischer Tiger